Video: Oorstelpte gr. 1’s vertel van groot dagRJ Heyneke is opgewonde oor sy nuwe skooljaar (Foto: Anja van der Merwe, Maroela Media) Die gr. 1’s van Laerskool Rustenburg in Noordwes het Woensdag vir hul eerste skooldag aangemeld en kon omtrent nie hul opgewondenheid beteuel nie. Maroela Media het by dié skool gaan inloer en met ’n paar van die nuwelinge en hul onderwysers gesels. Die haasbekkies het vertel wat hulle die oggend voor skool gedoen het en hoe hulle uitsien om met hul maatjies te speel. RJ Heyneke het vertel hoe hy van sy “nuwe klere en kouse hou” terwyl Alejandro da Costa vertel hoe hy uitsien na die “gingerbreadmannetjie” en “grapes” wat hy pouse gaan eet. Kyk hier wat hulle nog alles kwytgeraak het: